cyanic-selkie/wikianc huggingface dataset:
২০১৮ ফিফা বিশ্বকাপ
রেফারি
২০১৮ সালের ২৯ মার্চ তারিখে, ফিফা কাউন্সিল ২০১৮ ফিফা বিশ্বকাপের জন্য ছয়টি ফুটবল কনফেডারেশন থেকে জাতীয়তার ভিত্তিতে ৩৬ জন রেফারি এবং ৬৩জন সহকারী রেফারির তালিকা প্রকাশ করেছে। ৩০শে এপ্রিল তারিখে, ফিফা ২০১৮ ফিফা বিশ্বকাপের জন্য ১৩ ভিডিও সহকারী রেফারি (ভিএআর) ঘোষণা করে, যারা এই প্রতিযোগিতায় শুধুমাত্র ভিডিও সহকারী রেফারি হিসেবেই কাজ করবে। ২০১৮ সালের ৩০শে মে তারিখে, সৌদি রেফারি ফাহাদ আল-মিরদাসি সৌদি আরবের ২০১৮ কিং কাপের ফাইনালে ম্যাচ ফিক্সিংয়ের চেষ্টা করার কারণে এই তালিকা থেকে অপসারিত হন এবং একই সাথে উক্ত ম্যাচে তার সহকারী রেফারি মুহম্মদ আল-আবাকরী ও আব্দুলাহ আল-শালউইকেও অপসারণ করা হয়। এই ঘটনার পর কোন রেফারি প্রতিস্থাপন করা হয়নি, কিন্তু সংযুক্ত আরব আমিরাতের মোহাম্মদ আবদুল্লা হাসান মোহাম্মদ এবং জাপানের রাউজি সাতোর রেফারি দল পূর্ণ করার জন্য দুইজন সহকারী রেফারি সংযুক্ত আরব আমিরাতের হাসান আল-মাহরি ও জাপানের হিরোশি ইয়ামানশী অন্তর্ভুক্ত হন।
গ্রুপ পর্ব
গ্রুপের বিজয়ী এবং রানার-আপ দল ১৬ দলের পর্বে অংশগ্রহণের সুযোগ পাবে। নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী দেওয়া রয়েছে (ইউটিসি−৩)
টাই- ব্রেকার
গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে (নিয়ম-কানুন নিবন্ধ ৩২.৫)। 1. সকল গ্রুপ ম্যাচে অর্জিত পয়েন্ট;
2. সকল গ্রুপ ম্যাচের গোল পার্থক্য;
3. সকল গ্রুপ ম্যাচে গোল করার সংখ্যা;
যদি দুই বা ততোধিক দল তারপরেও পয়েন্ট তালিকায় সমান অবস্থানে থাকে, তবে নিম্নে বর্ণিত উপায়ে তাদের দলীয় অবস্থান নির্ধারিত হবে। 1. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচে অর্জিত পয়েন্ট;
2. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচের গোল পার্থক্য;
3. যে দলগুলো সমান অবস্থানে আছে, গ্রুপ পর্বে তাদের মধ্যেকার ম্যাচে গোল করার সংখ্যা;
4. সুশৃঙ্খল ভাবে খেলার জন্য পয়েন্ট (একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে) • প্রথম হলুদ কার্ড: ১ পয়েন্ট কাটা হবে;
• পরোক্ষ লাল কার্ড (দ্বিতীয় হলুদ কার্ড): ৩ পয়েন্ট কাটা হবে;
• হলুদ কার্ড ও সরাসরি লাল কার্ড: ৫ পয়েন্ট কাটা হবে;
5. ফিফা আয়োজক কমিটি কর্তৃক ভাগ্য নির্ধারণী
নকআউট পর্ব
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
পুরস্কার
টুর্নামেন্টের শেষে নিম্নলিখিত পুরস্কারগুলো প্রদান করা হয়। গোল্ডেন বুট, গোল্ডেন বল এবং গোল্ডেন গ্লাভ অ্যাওয়ার্ডস আডিডাস কর্তৃক স্পন্সর করা হয়।
পুরস্কারের অর্থমূল্য
২০১৮ ফিফা বিশ্বকাপ পুরস্কারের অর্থমূল্য ঘোষিত হয় ২০১৭ সালের অক্টোবর মাসে।
পয়মন্ত প্রাণীচরিত্র বা মাস্কট
২০১৮ ফিফা বিশ্বকাপের আনুষ্ঠানিক পয়মন্ত প্রাণী বা মাস্কট হচ্ছে একটি নেকড়ে যেটির নামকরণ করা হয়েছে জাবিভাকা (রুশ ভাষায় "জাবিভাকা" শব্দের অর্থ হচ্ছে ‘যিনি গোল করেন’), ২১ অক্টোবর ২০১৬-এ পয়মন্ত চরিত্রটিকে উন্মোচন করা হয়। চরিত্রটিকে বাদামী ও সাদা পশমের টি-শার্ট পরিহিত একটি মনুষ্যরূপী নেকড়ে দিয়ে নির্দেশ করা হয়েছে, যেটির টি-শার্টে লেখা রয়েছে "RUSSIA 2018" এবং যার চোখে রয়েছে কমলা রঙের খেলাধুলার চশমা। সাদা, নীল এবং লাল টি- শার্ট এবং শর্টস সমন্বয় রাশিয়ান দলের জাতীয় রং। রাশিয়ার ২০১৮ ফিফা বিশ্বকাপের পয়মন্ত প্রাণীচরিত্রের নকশাকারক হলেন রুশ ছাত্রী একাতেরিনা বোচারোভা। চরিত্রটিকে ইন্টারনেটে ভোটের মাধ্যমে নির্বাচিত করা হয়েছিল।
চ্যানেল ওয়ান রাশিয়া এর ইভেনিং আরজেন্ট-এ ২২ অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ মাস্কট নির্বাচিত হতে শেষ তিনে লড়েছে বাঘ, বিড়াল, নেকড়ে। ১০ লাখেরও বেশি ভোটদানকারীর মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।
টিকেট
১৪ই সেপ্টেম্বর ২০১৭ তারিখে মস্কো সময় দুপুর ১২টায় খেলার টিকিট বিক্রির প্রথম পর্যায় শুরু হয়েছিল। ১২ই অক্টোবর ২০১৭ পর্যন্ত টিকেট বিক্রি হয়। রাশিয়ার সাধারণ ভিসা নীতি বিশ্বকাপের অংশগ্রহণকারীদের এবং ভক্তদের ক্ষেত্রে প্রযোজ্য হবে না, যারা তাদের নাগরিকত্ব নির্বিশেষে প্রতিযোগিতার আগে ও সময় ভিসা ছাড়াই রাশিয়া ভ্রমণ করতে সক্ষম হবে। ম্যাচগুলিতে অংশগ্রহণকারীদের একটি ভক্ত পরিচয়পত্র (ফ্যান আইডি) ব্যবহার করতে হবে।
এপ্রিল ৬, ২০১৮-এ, টিকেটের নকশা উন্মোচন করা হয়। টিকিটের নকশাতে নিরাপত্তা বৈশিষ্ট্য যেমন একটি বারসংকেত, স্টেডিয়াম সেক্টর মানচিত্রের পাশে একটি হলোগ্রাম এবং টিকেট ধারকের নাম রয়েছে।
ম্যাচ বল
২০১৮ সালের বিশ্বকাপের আনুষ্ঠানিক ম্যাচ বলটিকে "টেলস্টার ১৮" বলা হয় এবং ১৯৭০ সালের প্রথম অাডিডাস বিশ্বকাপ বলের নাম এবং নকশাটির উপর ভিত্তি করে তৈরি করা হয়েছে এটিকে। ৯ই নভেম্বর, ২০১৭ তারিখে বলটিকে পরিচয় করিয়ে দেয়া হয়।
পণ্য
৩০ই এপ্রিল, ২০১৮-এ, ইএ ২০১৮ ফিফা বিশ্বকাপের উপর ভিত্তি করে ফিফা ১৮ এর জন্য একটি বিনামূল্যের সম্প্রসারণ প্যাক ঘোষণা করেছে, ২০১৮ ফিফা বিশ্বকাপের সমস্ত ৩২ অংশগ্রহণকারী দল এবং সমস্ত ১২ টি স্টেডিয়াম নিয়ে এটি তৈরি করা হয়েছে।
অফিসিয়াল গান
টুর্নামেন্টের অফিসিয়াল গান হিসাবে নির্বাচিত হয়েছে "লিভ ইট আপ"। মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইজত্রেফাই এই গানটি গেয়েছে॥ ২৫শে মে, ২০১৮ তারিখে গানটি মুক্তি পায়। গানটির জন্য অফিসিয়াল মিউজিক ভিডিও ৭ জুন ২০১৮ তারিখে প্রকাশিত হবে।
প্রস্তুতি ও ব্যয়
রাশিয়ার সরকার বিশ্বকাপের প্রস্তুতির ব্যয়ের জন্য বাজেট নির্দিষ্ট করেছিল $২০ বিলিয়ন ডলার যা পরে কমিয়ে $১০ বিলিয়ন করা হয় যার অর্ধেক পরিবহন পরিকাঠামো খাতে ব্যয় করা হয়। বিমানবন্দরগুলোতে একটু বিশেষ জোর দেওয়া হয়, আয়োজক শহরসমূহের বিমানবন্দরগুলোর অনেকে সংস্কার ও আধুনিকায়ন করা হয়েছিল। সামারাতে, নতুন ট্রাম লাইন স্থাপন করা হয়েছিল। পাশাপাশি কয়েকটি ছোটখাট আবাসন সুবিধার পাশাপাশি সারান্‌স্ক শহর পায় দুটি নতুন হোটেল, মারকুরি সারান্‌স্ক সেন্টার এবং শেরাটন সারানস্কের চারটি কেন্দ্র।
সন্ত্রাসী হুমকি
টুর্নামেন্টের আগে, আইএসআইএস হুমকি দিয়েছে যে তারা ড্রোনের মাধ্যমে দর্শকদের উপর বোমা হামলা করবে। আইএসআইএস সদস্যরা একটি এনক্রিপ্ট করা অ্যাপ্লিকেশন, টেলিগ্রামে ভিডিও ক্লিপ এবং ছবিসমূহ পোস্ট করার পরে তথ্যসমূহ আলোচনায় এসেছিল। প্রথম হুমকি অক্টোবর ২০১৭-এ শুরু হয় যখন আইএসপন্থী মিডিয়া সংগঠন ওয়াফা মিডিয়া ফাউন্ডেশন একটি পোস্টার প্রকাশ করে, আইএসের তৈরি ওই পোস্টারে দেখা যায়, গারদের পেছনে দাঁড়িয়ে মেসি। রক্ত ঝরছে তার বাঁ চোখ দিয়ে। মেসির চেহারার পাশে লেখা একটি বার্তা, 'তোমরা যে রাষ্ট্রের বিরুদ্ধে লড়াই চালাচ্ছ, ব্যর্থতা শব্দটা তাদের অভিধানে নেই।' নিচের দিকে ক্রীড়াসামগ্রী প্রস্তুতকারী প্রতিষ্ঠান নাইকির বিজ্ঞাপনী স্লোগান 'জাস্ট ডু ইট'র আদলে লেখা 'জাস্ট টেরোরিজম'। প্রায় একই রকম হুমকির শিকার হন ব্রাজিলীয় তারকা নেইমার, ফ্রান্স জাতীয় ফুটবল দলের কোচ দিদিয়ের দেশম, ও পর্তুগালের তারকা ফুটবলার ক্রিস্তিয়ানো রোনালদো।
সম্প্রচার স্বত্ত্ব
বিভিন্ন সংস্থার মাধ্যমে ফিফা, বিভিন্ন স্থানীয় সম্প্রচারকদের জন্য ২০১৮ ফিফা বিশ্বকাপের সম্প্রচার স্বত্ত্ব বিক্রি করে।
যুক্তরাষ্ট্রে ২০১৮ সালের বিশ্বকাপ হবে প্রথম পুরুষ বিশ্বকাপ যার ইংরেজি স্বত্ত্ব ফক্স স্পোর্টস এবং স্প্যানিশ স্বত্ত্ব তেলেমুন্ড এর নিকটে থাকবে। বাংলাদেশে বিশ্বকাপ সরাসরি সম্প্রচার করে নাগরিক টিভি।
জাতীয় স্বার্থ
থাম্ব|অর্থনৈতিক নিষেধাজ্ঞা এবং মার্কিন জাতীয় স্বার্থ সম্পর্কে একটি বই জাতীয় স্বার্থ (National interest) ধারণাটি মূলত ফরাসি শব্দ (রেইসন ডে'ট্‌রে) থেকে উৎপত্তি লাভ করেছে, যারা দ্বারা মূলত অর্থনৈতিক, সামরিক বা সাংস্কৃতিক দৃষ্টিভঙ্গি থেকে কোন রাষ্ট্রের লক্ষ্য ও উদ্দেশ্যকে বোঝানো হয়ে থাকে। জাতীয় স্বার্থ বিষয়টি আন্তর্জাতিক সম্পর্ক বিষয়ক বিদ্যার একটি গুরুত্বপূর্ণ অঙ্গ, কেননা বস্তুতন্ত্রবাদ সম্পর্কিত আলোচনায় একটি রাষ্ট্রের আচরণকে মূলত তার জাতীয় স্বার্থ রক্ষার দৃষ্টিভঙ্গি থেকে ব্যাখ্যা করা হয়ে থাকে।
একটি রাষ্ট্রের জাতীয় স্বার্থ একাধিক স্তরবিশিষ্ট। প্রাথমিক স্তরে রয়েছে রাষ্ট্রের অস্তিত্ব ও জাতীয় নিরাপত্তা রক্ষা। অর্থনৈতিক প্রবৃদ্ধি ও অধিক সম্পদের অধিকারী হওয়ার বিষয়কেও গুরুত্ব দেওয়া হয়। আধুনিক যুগে কিছু কিছু রাষ্ট্র নিজস্ব কৃষ্টি ও সংস্কৃতি রক্ষার বিষয়টিকেও জাতীয় স্বার্থের গুরুত্বপূর্ণ অঙ্গ হিসেবে বিবেচনা করে সেই অনুযায়ী নীতি নির্ধারণ করে থাকে।
ইতিহাস
মানব সভ্যতার শুরুর দিকে কোন মানবগোষ্ঠীতে জাতীয় স্বার্থের চেয়ে ধর্মীয় বা নৈতিক দিককে অধিক গুরুত্ব দেয়া হত। জাতীয় স্বার্থ বা সমকক্ষ কোন বিষয়কে শুধুমাত্র কোন যুদ্ধে জড়িয়ে পড়ার আগে বিবেচনায় আনা হত। জাতীয় নীতি নির্ধারণীতে জাতীয় স্বার্থই মুখ্য ভাবে বিবেচিত হবে, এই ধারণা মূলত প্রথমবারের মত প্রবর্তন করেন ইতালীয় দার্শনিক ও আধুনিক রাষ্ট্রবিজ্ঞানের অন্যতম ভিত্তিপ্রস্তর স্থাপনকারী- নিক্কোলো মাকিয়াভেল্লি।
জাতীয় স্বার্থকে মূখ্য বিবেচনা করে নীতি নির্ধারণের উল্লেখযোগ্য উদাহরণ স্থাপন করেন ফরাসি প্রধানমন্ত্রী কার্ডিনাল রিশোলিও। ইউরোপের তিরিশ বছর ব্যাপী যুদ্ধের (১৬১৮-১৬৪৮) সময়ে তারা নিজেরা ক্যাথলিক হওয়া সত্তেও অপর প্রভাবশালী ক্যাথলিক পক্ষ রোমান সাম্রাজ্যের প্রতিপত্তি হ্রাস করার লক্ষ্যে প্রোটেস্ট্যান্ট পক্ষের দিকে ঝুঁকে পড়েন। ফরাসি দার্শনিক ও রাজনীতিক জন দ্য সিলন রিশোলিওর এই পরিবর্তিত নীতির ব্যাখ্যা দিতে গিয়ে বলেন, এটি ছিল বিবেকের তাগিদ বনাম বাস্তবে করণীয়র একটি সমঝোতা। এই যুদ্ধের পরপরই ইউরোপের বিভিন্ন রাষ্ট্রের নীতিনির্ধারণীতে জাতীয় স্বার্থের বিষয়টি অধিক গুরুত্ব পেতে শুরু করে।
জাতীয় স্বার্থকেন্দ্রীক বৈদেশিক নীতি নির্ধারণ আন্তর্জাতিক সম্পর্ক বিদ্যার বিভাগ বস্তুতন্ত্রবাদের একটি মূল ভিত্তি। ১৮১৪ সালে অনুষ্ঠিত হওয়া ভিয়েনা সম্মেলনের মাধ্যমে ইউরোপীয় রাষ্ট্রগুলোর মাঝে বস্তুতন্ত্রবাদের বিস্তার ঘটেছিল। এই সম্মেলনটিতে ইউরোপেত প্রায় সব দেশের প্রতিনিধিগণ অংশ নেন, এবং শক্তি সঞ্চয় ও প্রভাব বিস্তারে সমতা আনয়ন ও সমন্বয় সাধন প্রসঙ্গে আলোচনা করেন।
প্রতিষ্ঠার দুই দশক পেরুবার আগেই লীগ অফ নেশান্স একটি অকার্যকর প্রতিষ্ঠানে পরিণত হয়। একটি কারণ ছিল এই যে যুক্তরাষ্ট্রের মত একটি পরাশক্তি লীগ অফ নেশান্সের সদস্যপদ গ্রহণ করেনি, যার কারণে প্রতিষ্ঠানটির কর্মক্ষমতা অনেকাংশেই সীমিত ছিল। আর ব্যার্থতার দ্বিতীয় কারণটি জাতীয় স্বার্থের সাথে সম্পর্কিত। অনেক ইউরোপীয় সদস্য রাষ্ট্রে এটি উপলব্ধি করে যে আগ্রাসন এড়াতে লীগ অফ নেশান্সের ধার্যকৃত নীতি অনেকাংশেই তাদের জাতীয় স্বার্থকে সমুন্নত রাখে না।
দ্বিতীয় বিশ্বযুদ্ধের ভয়াবহতার পর বস্তুতন্ত্রবাদী ও নব্য-বস্তুতন্ত্রবাদী ধারণার পুণর্জন্ম হয়। দ্বিতীয় বিশ্বযুদ্ধের একটি কারণ ছিল লীগ অফ নেশান্সের ব্যার্থতা, এটি একটি সর্বগ্রাহ্য সত্য ছিল। এর পাশাপাশি বস্তুতন্ত্রবাদের প্রবক্তাগণ এটিও ব্যাখ্যা করেন যে, লীগ অফ নেশান্সের নীতিমালা অনেকটাই ছিল আদর্শবাদী, যা কোন কোন পরিস্থিতিতে সদস্য রাষ্ট্রগুলোর জাতীয় স্বার্থ রক্ষার ব্যাপারে যথার্থ দিকনির্দেশনা দিতে পারত না; সর্বপোরি তা যুদ্ধ থামাতেও কার্যকর ছিল না। বস্তুতন্ত্রবাদীদের মতে লীগ অফ নেশান্সের নির্দ্দিষ্ট এই দূর্বলতার কারণেই ইতালি ও জার্মানি দুটি ফ্যাসিস্ট রাষ্ট্রে পরিণত হয়েছিল, যার ফলশ্রুতিতে দ্বিতীয় বিশ্বযুদ্ধের সূত্রপাত হয়।
বর্তমান ধারণা
জাতীয় স্বার্থের ধারণাটি অধিকাংশ ক্ষেত্রেই বস্তুতন্ত্রবাদীদের আলোচনার অংশ হিসেবে উঠে আসে। বস্তুতন্ত্রবাদের প্রবক্তাগণ আদর্শবাদের সাথে নিজেদের মতবাদের ভিন্নতাকে ব্যাখ্যা দেয়ার ক্ষেত্রে জাতীয় স্বার্থের উল্লেখ করেন। এক্ষেত্রে তারা ব্যাখ্যা করেন, বৈদেশিক নীতিতে আদর্শবাদকে স্থান দেয়ার ফলে রাষ্ট্র অনেকটাই আন্তর্জাতিক প্রতিষ্ঠানগুলোর উপর নির্ভরশীল হয়ে পড়ে, যাতে করে অনেক সময়ই রাষ্ট্রের নিজের সার্বভৌমত্ব ও স্বাধীনতা হুমকির মুখে পড়তে পারে।
আত্তিয়া হোসেন
পটভূমি এবং শিক্ষা
আত্তিয়া অবিভক্ত ভারতে, উত্তরপ্রদেশের লখনউ এর, আউধের উদার কিদোয়াই বংশে জন্মগ্রহণ করেন। তার পিতা শহীদ হোসেন কিদোয়াই, গাদিয়ার ক্যামব্রিজ শিক্ষিত তালুকদার ছিলেন, এবং মা, বেগম নিসার ফাতিমা কাকোরির আলভি পরিবার থেকে এসেছিলেন। তার পিতার কাছ থেকে তিনি রাজনীতি ও জাতীয়তাবাদের প্রতি গভীর আগ্রহ অর্জন করেন। কবি ও পণ্ডিত সমৃদ্ধ মায়ের পরিবার থেকে তিনি উর্দু, ফারসি ও আরবি ভাষায় বিশেষ জ্ঞান অর্জন করেছিলেন। তার পরিবেশ থেকে তিনিই প্রথম মহিলা, যিনি, লা মার্টিনিয়ার স্কুল ফর গার্লস এবং লখনউ এর ইসাবেলা থোবার্ন কলেজে পড়ার পর লখনউ বিশ্ববিদ্যালয় থেকে স্নাতক স্তরের পড়া শেষ করেন। হোসেন দুটি সংস্কৃতিকে নিয়ে বড় হয়েছেন, ইংরেজি, ইউরোপীয় সাহিত্যের পাশাপাশি কোরানও পড়েছেন তিনি।
আত্তিয়ার বড় হবার সঙ্গে সঙ্গে স্বাধীনতার সংগ্রাম জোরদার হচ্ছিল, এবং স্বাভাবিক ভাবেই যুগের প্রধান রাজনৈতিক ব্যক্তিত্বের সাথে তার যোগাযোগ হচ্ছিল। আত্তিয়ার বাবা এবং মতিলাল নেহরু ছিলেন সমসাময়িক এবং আদালতে যোগাযোগের সুবাদে বন্ধু। ১৯৩৩ সালে, সরোজিনী নাইডু আত্তিয়াকে উৎসাহিত করেন, "শৈশব থেকে নারীহিসাবে আমার আদর্শ", এবং আত্তিয়া কলকাতার অল ইন্ডিয়া উইমেন্স কনফারেন্সে যোগ দেন। তার নিজের কথায়, আত্তিয়া বলেছেন, "আমার বন্ধু, মুল্ক রাজ আনন্দ, সাজ্জাদ জহির ও সাহেবজাদা মাহমুদুজ্জাফর, এঁদের মাধ্যমে আমি প্রগতিশীল লেখক আন্দোলনে বামদের রাজনৈতিক চিন্তাভাবনা থেকে খুব বেশি প্রভাবিত ছিলাম, এবং ডেসমন্ড ইয়াং আমাকে দ্য পায়োনিয়র এর জন্য লিখতে বলেছিলেন।" তিনি কলকাতার দ্য স্টেটসম্যান এর জন্যও লিখেছিলেন। তিনি তার পরিবারের অমতে এক সম্পর্কিত ভাই আলি বাহাদুর হাবিবুল্লাহকে বিয়ে করেছিলেন। তাদের দুই সন্তান ছিল, শামা হাবিবুল্লাহ এবং ওয়ারিস হোসেন। ১৯৪০ এর দশকের প্রথম দিকে এই দম্পতি বোম্বে চলে গেলেন, যেখানে আলি বাহাদুর সরকারি চাকরি করছিলেন, প্রথমে বস্ত্র কমিশনে এবং পরে প্রথম বিশ্বযুদ্ধের প্রাদুর্ভাবের পর দক্ষিণ পূর্ব এশিয়ার সরবরাহকারী কমিশনার হিসাবে। এখানে, "আত্তিয়া প্রভাব" কিংবদন্তি হয়ে ওঠে। তিনি তার বাড়িটিকে, শৈশবে তাদের মুক্ত গৃহের ব্যাপ্তি রূপে গড়ে তোলেন, সেটি হয়ে ওঠে একটি লখনউই 'আড্ডা'। সেই আড্ডায় থাকতেন লেখক, চলচ্চিত্র নির্মাতা, শহরের সামাজিক ও বাণিজ্যিক দুনিয়ার সদস্যরা। আত্তিয়ার সাথে সাক্ষাৎ করার জন্য রমেশ থাপার তার ভাবী স্ত্রী তরুণী রাজ থাপারকে এনেছিলেন, আত্তিয়াকে তিনি বলতেন "পুরুষের মনের অধিকারী মহিলা"। আল বাহাদুর হাবিবুল্লাহ ১৯৪৭ সালে, ভারত স্বাধীন হওয়ার আগে, তার পরিবারের সাথে ইংল্যান্ডে চলে যান, নতুন তৈরি ভারতীয় বাণিজ্য হাইকমিশনে কাজ করতে শুরু করেন। অবিভক্ত ভারত যখন ভারত ও পাকিস্তানে বিভক্ত হয়ে গেল, তখন দেশের বিভাগ এবং দুটি ধর্মীয় সম্প্রদায়ের বিচ্ছেদ আত্তিয়াকে কষ্ট দিত। তিনি বলেছিলেন, "আমরা এমন একটি প্রজন্ম যাদের হৃদয় টুকরো টুকরো হয়ে গেছে,"।
একজন মুসলমান ও ভারতীয় উভয় হিসাবে তার ঐতিহ্য নিয়ে অত্যন্ত গর্বের সঙ্গে, তিনি ইংল্যান্ডে থাকার জন্য সরকারী বিকল্পটি বেছে নিয়েছিলেন।
পরবর্তী জীবনে তিনি লিখেছেন, "আমি এখানে, এই দেশকে বাস করার জন্য বেছে নিলাম, যে আমাকে অনেক দিয়েছে; কিন্তু আমার অন্তঃকরণ থেকে এই কথা ভুলতে পারিনা যে, অন্য এক দেশে ৮০০ বছর ধরে বসবাসকারী পূর্বপুরুষের রক্ত আমার শরীরে বইছে।"
স্বামী রূপা
স্বামী রূপা হল রৌপ্যপাত্রের একটি স্বতন্ত্র শৈলীর নাম যা ব্রিটিশ শাসনের অধীনে দক্ষিণ ভারতীয় শহর মাদ্রাজ ( চেন্নাই নামেও পরিচিত) থেকে উদ্ভূত হয়েছিল। এটি হিন্দু দেবতাদের মূর্তি দ্বারা চিহ্নিত করা হয়। এর মধ্যে রয়েছে বিভিন্ন ধরনের ডিজাইনের আবির্ভাব: ট্রে, চা সেট, ট্যাঙ্কার্ড, জগ, গবলেট, এভারস, ট্রফি এবং ভিজিটিং কার্ড কেস যাকে বলা হয় স্বামী, তামিল ভাষায় ঈশ্বর যার অর্থ দেবতাদের চিত্র থেকে।
স্বামী সিলভার একটি ইংরেজ কোম্পানি পি অর এন্ড সনস দ্বারা অগ্রণী এবং জনপ্রিয় হয়েছিল। অর ভাই, পিটার এবং আলেকজান্ডার, ১৮৪৩ সালে স্কটল্যান্ড থেকে মাদ্রাজে আসেন। ঘড়ি প্রস্তুতকারক জর্জ গর্ডন অ্যান্ড কোং-এ যোগদানের আগে তারা বরফ বিক্রি করে তাদের প্রাথমিক ভাগ্য তৈরি করেছিল। গর্ডন যখন ১৮৪৯ সালে অবসর গ্রহণ করেন, তখন তারা ব্যবসাটি গ্রহণ করে এবং সোনা, হীরা এবং রৌপ্যপাত্রে বৈচিত্র্য আনে। দ্বিতীয় বিশ্বযুদ্ধের সময় ১৯৪৪ সালে জুয়েলারি ব্যবসা বন্ধ হয়ে যায়। সংস্থাটি ঘড়ি বিক্রির মূল ব্যবসায় ফিরে গেছে।
১৮৭৫ সালে, এবং ১৮৭৬ সালে প্রিন্স অফ ওয়েলস ভারত সফর করলে, তাদের বিভিন্ন মহারাজাদের দ্বারা বিশেষ আনুষ্ঠানিক উপহার দেওয়ার জন্য কমিশন দেওয়া হয়েছিল। ইন্দোর এবং বরোদার মহারাজারা চা পরিবেশন করতেন, আর কোচিনের মহারাজা একটি সম্পূর্ণ মিষ্টান্ন পরিষেবা চালু করেছিলেন। ১৮৭৬ সালে, পি অর অ্যান্ড সন্সকে "বিশেষ অ্যাপয়েন্টমেন্টের মাধ্যমে হিজ রয়্যাল হাইনেস দ্য প্রিন্স অফ ওয়েলসের কাছে গহনা তৈরি, সোনা এবং সিলভারমিথ" হিসাবে মনোনীত করা হয়েছিল। যে সকল রৌপ্য কারিগররা তাদের আস্তানায় কাজ করত তারা প্রথমে ব্রিটিশ ছিল, কিন্তু শীঘ্রই ভারতীয় কারিগররা আরও ভাল কারিগর হয়ে ওঠে। স্বামী সিলভার হিন্দু মোটিফের সাথে ইংরেজি রূপকে একত্রিত করেছে এবং বিশদে অসাধারণ মনোযোগ দ্বারা চিহ্নিত করা হয়েছিল। দেবতাদেরকে অসাধারণভাবে তৈরি করা হয়েছিল। উজ্জ্বল রিপোস দ্বারা অর্জিত উচ্চ ত্রাণ, এবং এতে রাম, কৃষ্ণ, শিব, গণেশ, হনুমান এবং লক্ষ্মী এর অন্তর্ভুক্ত ছিল। অনেক টুকরো "অরস এন্ড সনস, মাদ্রাজ"এর মনোগ্রাম করা ছিল।
পি ওর এন্ড সন্সের জন্য প্রতিযোগিতা শুরু হয়, প্রধানত ব্যাঙ্গালোর এবং তিরুচিরাপল্লীতে । প্রথমটি ব্যাঙ্গালোরের কৃষ্ণাইয়া চেট্টি অ্যান্ড সন্স। যদিও এর অলঙ্কৃত নকশার জন্য অত্যন্ত মূল্যবান, হিন্দু মোটিফের অত্যধিক ব্যবহারের জন্য ইংল্যান্ডে স্বামী সিলভার সমালোচক ছিলেন। কচ্ছের ওমরসি মাওজি ধর্মনিরপেক্ষ নকশার এই দাবিকে নগদ করেছিলেন এবং তাদের স্বামী রূপার সংস্করণে আরও পশু-পাখি এবং কম দেবতা রয়েছে।
ওয়াহেদ আহমেদ (ক্রিকেটার)
ওয়াহেদ আহমেদ (জন্ম ১৫ নভেম্বর ১৯৮৫) সংযুক্ত আরব আমিরাতের একজন ক্রিকেটার। ৪ ডিসেম্বর ২০১৫ সালে ইংল্যান্ড লায়ন্সের বিরুদ্ধে তিনি সংযুক্ত আরব আমিরাতের হয়ে টি-টোয়েন্টি ক্রিকেটে তার অভিষেক হয়।
মার্চ ২০১৯ সালের যুক্তরাষ্ট্রে বিপক্ষে সিরিজে সংযুক্ত আরব আমিরাতের টি - টোয়েন্টি ইন্টারন্যাশনাল (টি ২0) দলে তার নাম ছিল, কিন্তু তিনি খেলেননি। ২০১৬ সালের জুলাই মাসে সংযুক্ত আরব আমিরাতের টি -২০ স্কোয়াডে তার নাম অন্তর্ভুক্ত হয়। ২০১৯ সংযুক্ত আরব আমিরাত ক্রিকেট দলের নেদারল্যান্ডস সফর দলে তার নাম অন্তর্ভুক্ত হয়।
ওয়াহেদ আহমেদ (দ্ব্যর্থতা নিরসন)
ওয়াহেদ আহমেদ বলতে যাদেরকে বোঝানো হতে পারে;
প্যারালাল লাইভস
thumb| গ্রিক লেখক প্লুটার্ক প্যরালাল লাইভ্‌স-এর মাধ্যমে বিখ্যাত সব গ্রিক এবং রোমান ব্যক্তিদের জীবনী রচনা করে গেছেন। এখন পর্যন্ত এই জীবনীগুলোই সবচেয়ে নির্ভরযোগ্য হিসেবে চিহ্নিত হয়ে আসছে। এর আরেক ইংরেজি নাম হচ্ছে:Lives of the Noble Greeks and Romans বা মহান গ্রিক এবং রোমানদের জীবন। এতে মোট ২৩ জোড়া জীবনী রয়েছে যার প্রতি জোড়ায় একজন গ্রিক এবং একজন রোমানের জীবনী সন্নিবেশিত আছে। এছাড়াও ৪ জনের জীবনী জোড়াবিহীনভাবে আছে। অর্থাৎ মোট ৫০ জন ব্যক্তির জীবনী নিয়ে এই রচনা। জীবনীর পাশাপাশি ঐ ব্যক্তির সময়কার পারিপার্শ্বিক অবস্থাও এই জীবনীগুলোতে উঠে এসেছে।
জীবনীসমূহ
গুটেনবার্গ প্রকল্প প্লুটার্কের জীবনীমালার সংকলন প্রকাশ করেছে। দেখুন: গুটেনবার্গে প্লুটার্কের রচনা, লেখক-৩৪২ এবং ১৪১১৪ নম্বর ই-টেক্স্‌ট
একটি সম্পূর্ণ সংগ্রহ: গুটেনবার্গের প্লুটার্ক সংগ্রহ
ছকে যেখানে "গ" চিহ্নিত আছে তার মানে তা গুটেনবার্গে সংযোগ দিচ্ছে।
ল্যাকাস কার্টিয়াস ওয়েবসাইট। দেখুন: ল্যাকাস কার্টিয়স ওয়েবসাইট
"ল" দ্বারা এই ওয়েবসাইটের সংযোগ দেয়া হয়েছে।
পারসিয়াস প্রকল্প কিছু অনুবাদ করেছে: পারসিয়াস প্রকল্প
"প" দ্বারা এই সাইটের সংযোগ দেয়া হয়েছে।
অন্যান্য সংযোগসমূহ
Plutarch
কার্লো গোলদোনি
কার্লো ওসভিল্দ গোলদোনি (Carlo Osvaldo Goldoni, ; ২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম।
কাহার-৩১৩
কাহার-৩১৩ (ফার্সি: قاهر-۳۱۳; ঘাহার-৩১৩) যার অর্থ বিজয়ী ইরানের তৈরি ধূসর বর্ণের যুদ্ধবিমান। মাহমুদ আহমাদিনেজাদ দাবি করেছেন, এটি বিশ্বের অন্যতম আধুনিক যুদ্ধবিমান।
বৈশিষ্ট্য
যুদ্ধবিমান রাডার ফাঁকি দিতে সক্ষম বলে দাবি করেছে ইরানের কর্মকর্তারা। তাছাড়া বিমানটি যুদ্ধের সময় শত্রুপক্ষের বিমান চিহ্নিত করতে এবং ভূমিতে লক্ষ্যবস্তুতে হামলা চালাতে সক্ষম। যুদ্ধবিমানটি অস্ত্র ও গোলাবারুদসহ যুদ্ধ সরঞ্জামবহন করতে সক্ষম।
আকা
যুদ্ধবিমানটি দেখতে ইস্পাতের মতো ধূসর বর্ণের। বিমানটি ‘উন্নত উপাদান’ দিয়ে তৈরি করা হয়েছে এবং এতে খুবই নিম্নমাত্রার ‘রাডার সিগনেচার’ রয়েছ।
সন্দেহ
ইরানের বিমানবাহিনীর কয়েক ডজন রুশ ও মার্কিন মডেলের যুদ্ধবিমান আছে। এই যুদ্ধবিমানগুলো ১৯৭৯ সালের বিপ্লবের আগে সংগ্রহ করেছিল ইরান। এরপর দেশটির ওপর একের পর এক আন্তর্জাতিক নিষেধাজ্ঞা জারি হয়। এ কারণে ইরানের সামরিক খাতের তেমন অগ্রগতি হয়নি। তাই তাদের তৈরি এই যুদ্ধবিমানটি মান নিয়ে সন্দেহ রয়েছে।
২০১১ টোহুকু ভূমিকম্প ও সুনামি
২০১১ টোহুকু ভূমিকম্প ও সুনামি হলো ২০১১ সালের জাপানের উত্তর-পূর্বাঞ্চলে স্থানীয় সময় দুপুর ২টা ৪৬ মিনিটে হওয়া রিক্টার স্কেলে ৯.০ মাত্রার একটি ভূমিকম্প। ভূমিকম্পটির উপকেন্দ্র ছিল টোহুকু থেকে ১৩০ কিলোমিটার দূরে। এর ফলে ওই অঞ্চলে ১০ মিটার (৩৩ ফিট) উচ্চতার সুনামিও আঘাত হানে। সরকারিভাবে ১৩,৩৩৩ জনের প্রাণহানির খবর প্রকাশ করা হয়, আহতের সংখ্যা বলা হয় ৪,৮৭৮,২৮২। নিখোঁজ ১৫,১৫০ জন। অন্তত ৩টি পারমাণবিক বিদ্যুৎকেন্দ্রে হাইড্রোজেনের পরিমাণ বেড়ে প্ল্যান্টটি গরম হয়ে যাওয়ায় এ বিস্ফোরণ ঘটে।
শালবনী
শালবনী পশ্চিম মেদিনীপুর জেলার অন্তর্গত মেদিনীপুর সদর মহকুমার একটি সমষ্টি উন্নয়ন ব্লক। শালবনী ব্লক দশটি গ্রাম পঞ্চায়েত নিয়ে গঠিত, সেগুলো হচ্ছে বাঁকিবাঁধ, দেবগ্রাম, কাশিজোড়া, শাটপাতি, ভিমপুর, গড়মাল, লাল্গেড়িয়া, বিষ্ণুপুর, কর্ণগড় এবং শালবনী। এই ব্লকে কোনো নগর এলাকা নেই। শালবনী পুলিস স্টেশন এই ব্লকের দায়িত্ব পালন করে। শালবনী এই ব্লকের সদরদপ্তর। মেদনীপুর শহর থেকে মাত্র ২২ কিমি দুরত্বে এই ব্লক ও গ্রামের অবস্থান। এর উত্তর দিকে চন্দ্রকোনা রোড, দক্ষিণে মেদিনীপুর, পুর্বে কেশপুর, পশ্চিমে ঝাড়গ্রাম। সড়ক পথ ও রেলপথ যোগাযোগের এই দুই সুবিধা এখানে আছে।
ইতিহাস
দ্বিতীয় বিশ্বযুদ্ধের সময় রয়াল এয়ার ফোর্সের বিমান ঘাঁটি ছিল এখানে। রাজীব গান্ধী প্রাধান মন্ত্রী থাকার সময় এই পরিত্যাক্ত বিমান ঘাঁটি তে নোট মুদ্রণ ছাপাখানা গড়ে তোলার পরিকল্পনা নেন। বর্তমানে সেটি ভারতীয় নোট উৎপাদনের একটি মুখ্য ছাপাখানা।
রাজনীতি
ঝাড়গ্রাম লোকসভার অন্তর্গত শালবনী। বর্তমান শালবনী বিধানসভার বিধায়ক মাননীয় শ্রীকান্ত মাহাত মহাশয়, তিনি তৃনমুল কংগ্রেস রাজনৈতিক দলের সদস্য। ২০১১ এর বিধানসভা নির্বাচনে জিতে তিনি এইবার প্রথমবারের জন্য বিধায়ক হয়েছেন। এর আগে শ্রী খগেন্দ্রনাথ মাহাত মহাশয় (সি পি আই এম দলের) ১৯৯৬ ও ২০০১, ২০০৬ এর বিধানসভা নির্বাচনে জিতে বিধায়ক হয়েছিলেন। তার আগে বিধায়ক ছিলেন স্বর্গীয় সুন্দর হাজরা (সি.পি.আই (এম))  মহাশয়। ১৯৭৭, ১৯৮২, ১৯৮৭ ও ১৯৯১ বিধানসভা নির্বাচনে জিতে তিনি চারবার বিধায়ক হয়েছিলেন। বিরোধী রাজনৈতিক দল সি পি আই (এম) ই মুখ্য এছাড়া কিছু পরিমাণে ঝাড়খন্ড মুক্তি মোর্চার অস্তিত্ব চোখে পড়ে। শালবনী জঙ্গল বেষ্টিত আর এই জঙ্গলে মাওবাদী দের উপস্থিতি উপেক্ষা করার মত নয়। শালবনী ব্লকের প্রতন্ত গ্রাম গুলিতে এদের প্রভাব বেশ ভালো।
২০০৩ সাফ গোল্ড কাপ
২০০৩ সাফ গোল্ড কাপ বা ২০০৩ দক্ষিণ এশীয় ফুটবল ফেডারেশন গোল্ড কাপ হল সাফ চ্যাম্পিয়নশিপের পঞ্চম আসর যা ১০ জানুয়ারি থেকে ২০ জানুয়ারি ২০০৩ পর্যন্ত সময়ে বাংলাদেশের রাজধানী ঢাকায় অনুষ্ঠিত হয়। সকল খেলা বঙ্গবন্ধু জাতীয় স্টেডিয়ামে অনুষ্ঠিত হয়। প্রতিযোগিতার আসরটি মূলত ২৬ জানুয়ারি থেকে ৫ ফেব্রুয়ারি ২০০২ সালে আয়োজনের কথা ছিল কিন্তু বাংলাদেশ ফুটবল ফেডারেশনের উপর ফিফার স্থগিতাদেশ থাকায় তা সম্ভব হয়নি। আফগানিস্তানের অংশগ্রহণের কথা ছিল না। কিন্তু এএফসির সুপারিশে দলটিকে অন্তর্ভুক্ত করা হয়। এছাড়াও ভুটান এবারে প্রথমবারের মতো প্রতিযোগিতায় অংশগ্রহণ করে।
ফাইনালে বাংলাদেশ ও মালদ্বীপ প্রতিদ্বন্দ্বিতা করে। দ্বিতীয়ার্ধে কাঞ্চন বাংলাদেশকে গোল করে এগিয়ে দেয়, তবে আলি উমর গোল করে মালদ্বীপকে সমতায় ফেরান। ম্যাচটি শেষ পর্যন্ত পেনাল্টিতে যায় এবং মালদ্বীপের আসরাফ লুফফি পেনাল্টিতে গোল করতে ব্যর্থ হন। মোহমেদ সুজন বাংলাদেশের হয়ে শেষ পেনাল্টিতে স্কোর করেন, এতে বাংলাদেশ ৫-৩ গোলে জয় এনে দেয় এবং বাংলাদেশ এই আসরে প্রথমবারের মতো সাফ চ্যাম্পিয়নশিপ জয় করে। পাকিস্তানের সরফরাজ রসুল টুর্নামেন্টের সর্বোচ্চ গোলদাতা ছিলেন।
মাঠ
ঢাকার বঙ্গবন্ধু জাতীয় স্টেডিয়াম ছিল টুর্নামেন্টের একমাত্র মাঠ। এটি বাংলাদেশ জাতীয় ফুটবল দলের প্রধান মাঠও।
প্রিন্সেস অফ মার্স
প্রিন্সেস অফ মার্স (ইংরেজি: Princess of Mars; ২০১২ সালে জন কার্টার অফ মার্স (ইংরেজি: John Carter of Mars) নামে পুনঃনামাঙ্কিত ও পুনঃমুক্তিপ্রাপ্ত ) ২০০৯ সালে মুক্তিপ্রাপ্ত একটি ডাইরেক্ট-টু-ডিভিডি কল্পবিজ্ঞান চলচ্চিত্র। এডগার রাইস বারোজের আ প্রিন্সেস অফ মার্স (১৯১৭) উপন্যাসের ছায়া অবলম্বনে এই ছবিটি নির্মাণ করেছিল মার্কিন ইন্ডিপেনডেন্ট স্টুডিও দি অ্যাসাইলাম। ছবির প্রচারমূলক শিল্প উল্লেখলিপি থেকে জানা যায়, কীভাবে মূল গল্পটি জেমস ক্যামেরনের অবতার ছবিটি থেকে অনুপ্রাণিত হয়েছে। কিন্তু ছবির নামলিপি বা প্রচারমূলক কোনও উপাদানেই এডগার রাইস বারোজের নাম উল্লিখিত হয়নি। প্রসঙ্গত উল্লেখ্য, অধিক বাজেটে নির্মিত এবং ২০১২ সালে মুক্তিপ্রাপ্ত জন কার্টার ছবিটিও একই উপন্যাস অবলম্বনে নির্মিত। ইউরোপে ছবিটি মুক্তি পায় দ্য মার্শিয়ান কলোনি ওয়ারস নামে।
কাহিনি-সারাংশ
জন কার্টার (অ্যান্টোনিও সাবাটো, জুনিয়র) হলেন একালের মার্কিন সেনাবাহিনীর স্নাইপার। আফগানিস্তানে কর্তব্যরত অবস্থায় তিনি আহত হন এবং একটি টেলিপোর্টেশন পরীক্ষায় তাকে ব্যবহার করা হয়। তার ফলে তিনি পৌঁছে যান পৃথিবীর সৌরজগতের বাইরে অবস্থিত বারসুম গ্রহে। সেখানে বিস্ময়কর দূরত্ব লাফ দিয়ে পার হওয়ার ক্ষমতা প্রদর্শন করেন তিনি। প্রথমে থার্কেরা তাকে দাস হিসাবে বন্দী করে। পরে তিনি তাদের মধ্যে একটি পদমর্যাদার অধিকারী হন। শেষে প্রতিপক্ষ দলের রাজকুমারী মানুষ-সদৃশ ডেজাহ্‌ থোরিসকে (ট্রেসি লর্ডস) মৃত্যুর হাত থেকে রক্ষা করেন।
টারস টারকাসের নেতৃত্বাধীন থার্ক বাহিনী কার্টারকে তাদের নেতা টাল হাজুসের কাছে নিয়ে যায়। সেই সময় টারস টারকাসের মেয়ে সোলা তার রক্ষীর দায়িত্বে ছিলেন। টারকাস কার্টারকে এমন একটি সামরিক পদমর্যাদা দান করেছিলেন, যেটি দান করার ক্ষমতা একমাত্র হাজুসেরই আছে। সেই কথা জানার পর টারকাস ও কার্টারকে দ্বন্দ্বযুদ্ধে অবতীর্ণ হতে বাধ্য করা হয়। জয়লাভের পর কার্টার সারকার মুখোমুখি হন। সারকা হল এক আফগান ভাড়াটে সৈনিক যে কার্টারের সঙ্গে বিশ্বাসঘাতকতা করেছিল। সারকা পালিয়ে গেলে হাজুসকে হত্যা করে থার্কদের নতুন দলপতি হতে টারকাসকে সাহায্য করেন কার্টার।
এরপর ক্যাপ্টেন কার্টার জানতে পারেন যে, ডেজাহ্‌ থোরিস গ্রহের বায়ু-সংশোধন স্টেশনে পালিয়ে গিয়েছেন। এই স্টেশনটি বারসুম গ্রহকে বাসযোগ্য করে রাখে। সারকা এটির ক্ষতি করায় গ্রহের বায়ুমণ্ডলের পরিস্থিতির অবনতি ঘটছে। জন কার্টার সারকার সঙ্গে দ্বন্দ্বযুদ্ধে অবতীর্ণ হন। কিন্তু লড়াই করতে করতে একটি পোকার কামড়ে সারকার মৃত্যু ঘটে। কার্টার ও ডেজাহ্‌ থোরিস মিলে স্টেশনটি পুনরায় চালু করার পর কার্টার পৃথিবীতে ফিরে আসেন। সেখানে তিনি তার ঊর্ধ্বতন কর্তৃপক্ষের কাছে নিজের অ্যাডভেঞ্চারের কথা বলতে অস্বীকার করেন। তার ভয় ছিল, এই কথা জানলে তারা বারসুমে উপনিবেশ স্থাপন করতে যাবেন। এরপর তিনি আগের মতোই সামরিক দায়িত্বে পুনর্বহাল হন এবং আশা করতে থাকেন যে একদিন আবার তিনি বারসুমে ফিরতে পারবেন।
২০২২ কনকাকাফ ডব্লিউ চ্যাম্পিয়নশিপ
২০২২ কনকাকাফ ডব্লিউ চ্যাম্পিয়নশিপ ছিল কনকাকাফ ডব্লিউ চ্যাম্পিয়নশিপ-এর ১১ তম সংস্করণ, চতুর্বার্ষিক আন্তর্জাতিক মহিলা ফুটবল চ্যাম্পিয়নশিপ যা কনকাকাফ, উত্তর আমেরিকা, মধ্য আমেরিকা এবং ক্যারিবীয় আঞ্চলিক নিয়ন্ত্রক সংস্থার সদস্য অ্যাসোসিয়েশনের সিনিয়র মহিলা জাতীয় দলগুলি দ্বারা প্রতিদ্বন্দ্বিতা করেছিল। মেক্সিকোতে ৪ থেকে ১৮ জুলাই ২০২২ পর্যন্ত অনুষ্ঠিত টুর্নামেন্টে আটটি দল খেলেছিল। ফাইনালে কানাডাকে ১-০ গোলে পরাজিত করে মার্কিন যুক্তরাষ্ট্র বিজয়ী হয়ে ওঠে।
এই টুর্নামেন্টটি অস্ট্রেলিয়া এবং নিউজিল্যান্ডে ২০২৩ ফিফা মহিলা বিশ্বকাপের কনকাকাফ বাছাইপর্বের পাশাপাশি ফ্রান্সে ২০২৪ গ্রীষ্মকালীন অলিম্পিকে ফুটবল টুর্নামেন্টের জন্য বাছাইপর্ব হিসেবে কাজ করেছিল। দুটি গ্রুপের প্রতিটিতে শীর্ষ দুটি দল বিশ্বকাপের জন্য যোগ্যতা অর্জন করেছিল, যখন প্রতিটি গ্রুপ থেকে তৃতীয় স্থান অধিকারকারী দলগুলি আন্তঃ-কনফেডারেশন প্লে-অফে যায় । এছাড়াও, বিজয়ী ২০২৪ অলিম্পিক এবং ২০২৪ কনকাকাফ ডব্লিউ গোল্ড কাপ-এর জন্য যোগ্যতা অর্জন করেছে, যখন দ্বিতীয় এবং তৃতীয় স্থান অধিকারী দলগুলি কনকাকাফ অলিম্পিক প্লে-অফের জন্য এগিয়ে গেছে।
২০১৪ এবং ২০১৮ টুর্নামেন্ট জিতে যুক্তরাষ্ট্র দুইবারের ডিফেন্ডিং চ্যাম্পিয়ন ছিল।
যোগ্যতা
বাছাইপর্বের প্রতিযোগিতা ফেব্রুয়ারি এবং এপ্রিল ২০২২ এ অনুষ্ঠিত হয়েছিল। উপলব্ধ আটটি স্লটের মধ্যে ছয়টির জন্য, ত্রিশটি দলকে পাঁচটির ছয়টি গ্রুপে ড্র করা হয়েছিল এবং একটি একক রাউন্ড-রবিন বিন্যাসে দুটি হোম এবং দুটি অ্যাওয়ে ম্যাচ খেলেছে। ছয়টি গ্রুপ বিজয়ী কনকাকাফ ডব্লিউ ফাইনাল টুর্নামেন্টে পৌঁছেছে। এছাড়াও, কানাডা এবং মার্কিন যুক্তরাষ্ট্র, আগস্ট ২০২০ এর ফিফা মহিলাদের বিশ্ব র‌্যাঙ্কিং -এ দুটি সর্বোচ্চ র‌্যাঙ্কযুক্ত কনকাকাফ দল, স্বয়ংক্রিয়ভাবে যোগ্যতা অর্জন করেছে।
ভেন্যু
১৪ ফেব্রুয়ারী ২০২২-এ, কনকাকাফ ঘোষণা করে যে টুর্নামেন্টটি মেক্সিকোতে আয়োজন করা হবে, সমস্ত ম্যাচ মন্টেরে মেট্রোপলিটন এলাকায় খেলা হবে।
বিন্যাস
আটটি দল টুর্নামেন্টে খেলেছে, চারটি দলের দুটি গ্রুপে ড্র করেছে এবং একক রাউন্ড-রবিন ম্যাচ খেলেছে। প্রতিটি গ্রুপের শীর্ষ দুটি দল নকআউট পর্বে উঠেছিল এবং ২০২৩ ফিফা মহিলা বিশ্বকাপের জন্য যোগ্যতা অর্জন করেছিল। গ্রুপ পর্ব থেকে তৃতীয় স্থান অধিকারী দুটি দল আন্তঃকনফেডারেশন প্লে-অফে উন্নীত হয়েছে। স্লটের সংখ্যা পূর্ববর্তী মহিলাদের বিশ্বকাপ বাছাই প্রতিযোগিতার একটি সম্প্রসারণ, যা কনকাকাফকে মাত্র ৩.৫ স্পট বরাদ্দ করেছিল।
নকআউট পর্বে সেমিফাইনাল, তৃতীয় স্থানের ম্যাচ এবং চ্যাম্পিয়ন নির্ধারণের জন্য ফাইনাল ছিল। প্রতিযোগিতার বিজয়ীরা ফ্রান্সে ২০২৪ সালের গ্রীষ্মকালীন অলিম্পিকে ফুটবল টুর্নামেন্টের জন্য যোগ্যতা অর্জন করেছিল, যখন দ্বিতীয় এবং তৃতীয় স্থান অধিকারী দলগুলি কনকাকাফ অলিম্পিক প্লে-অফের জন্য অগ্রসর হয়েছিল।
টাইব্রেকার
দলগুলিকে পয়েন্ট অনুসারে র‌্যাঙ্ক করা হয়েছিল (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট)। প্রতিটি গ্রুপের দলগুলির র‌্যাঙ্কিং নিম্নরূপ নির্ধারণ করা হয়েছিল (নিয়ম প্রবন্ধ ১২.৩): 1. সমস্ত গ্রুপ ম্যাচে প্রাপ্ত পয়েন্ট;
2. গ্রুপের সব ম্যাচে গোল পার্থক্য;
3. গ্রুপের সব ম্যাচে গোল সংখ্যা;উপরের তিনটি মানদণ্ডের ভিত্তিতে দুই বা ততোধিক দল সমান হলে তাদের র‌্যাঙ্কিং নিম্নরূপ নির্ধারণ করা হয়: 1. সংশ্লিষ্ট দলগুলির মধ্যে গ্রুপ ম্যাচে প্রাপ্ত পয়েন্ট;
4. সমস্ত গ্রুপ ম্যাচে সর্বনিম্ন ন্যায্য প্লে পয়েন্ট:
5. কনকাকাফ দ্বারা লটারি ।
তিরুবারূর
থিরুবারুর হল ভারতের তামিলনাড়ু রাজ্যের একটি শহর ও পৌরসভা। এটি থিরুবারুর জেলা এবং থিরুবারুর তালুকের প্রশাসনিক সদর দফতর। শহরটি চোল সাম্রাজ্যের পাঁচটি ঐতিহ্যবাহী রাজধানীর মধ্যে একটি ছিল, রাজবংশের অন্যতম সম্রাট কুলোথুঙ্গা প্রথম চোলার রাজধানী ছিল এটি।
ভূগোল
থিরুবারুর ৯.২৮° উত্তর অক্ষাংশ এবং ৭৯.৩° পূর্ব দ্রাঘিমাংশে অবস্থিত। শহরটি উত্তরে সুকুমার নদী, দক্ষিণে ভালাইয়ার নদী এবং ওদম্বোক্কি নদীটি মাঝখান দিয়ে প্রবাহিত হয়েছে। সমুদ্রপৃষ্ঠ থেকে এ শহরের গড় উচ্চতা হল ৩ মিটার (৯.৮ ফুট)। পৌরসভা আয়তন ১০.৪৭ বর্গ কিমি (৪.০৪ বর্গ মাইল)। থিরুবারুর চেন্নাই থেকে ৩০০ কিলোমিটার, নাগপট্টিনাম থেকে ২৪ কিমি (১৫ মাইল), করাইকাল থেকে ৪০ কিলোমিটার (২৫ মাইল), মায়িলাদূথুরাই থেকে ৪০ কিমি (২৫ মাইল) এবং থানজাবুর থেকে ৫৬ কিমি (৩৫ মাইল) দূরে অবস্থিত। জেলার পাশাপাশি শহরটিতে বার্ষিক বৃষ্টিপাত হয় ১,২৬০ মিলিমিটার (৫০ ইঞ্চি)। শহরটি গ্রীষ্মের সময় গ্রীষ্মমন্ডলীয় জলবায়ু অনুভব করে; মার্চ থেকে মে পর্যন্ত। সমুদ্রের সান্নিধ্যের ফলে বছর জুড়ে উচ্চ আর্দ্রতা দেখা দেয় এবং আগস্ট থেকে মে পর্যন্ত ৭০% শতাংশ পর্যন্ত পৌঁছে যায়। এ শহরে বালু, পলি এবং মাটির সমন্বয়ে পলল মাটি দ্বারা গঠিত সমভূমি বিদ্যমান।
জনসংখ্যা
১৯০১ সালে থিরুবারুর শহরের জনসংখ্যা ছিল ১৫৪৩৬ জন। ২০১১ সালের ভারতীয় জনগণনা অনুসারে থিরুবারুর জনসংখ্যা হল ৫৮,৩০১ জন, যার লিঙ্গ-অনুপাত প্রতি ১০,০০০ পুরুষের জন্য ১,০৫৩ জন মহিলা, যা জাতীয় গড় ৯২৯ এর তুলনায় অনেক বেশি। ছয় বছরের নিচের বয়সী জনসংখ্যা ৫,৭৭৯ জন, এর মধ্যে ২,৮৮৮ জন পুরুষ এবং ২,৯৯১ জন মহিলা ছিল। জনসংখ্যার যথাক্রমে ৩২% এবং .৬৬% শতাংশ হল তফশিলী জাতি এবং উপজাতি। জেলার সাক্ষরতার হার ৭২.৯৯%। শহরে মোট ১৪৯৯৭ পরিবার বসবাস করে। এখানে মোট ১৮,৯৯৩ জন শ্রমিক রয়েছে, ৬৭২ জন কৃষক, ৯৬০ জন কৃষি প্রধান শ্রমিক, গৃহহীন শিল্পে ৩১৮ জন, ১৫,৫৯৬ অন্যান্য শ্রমিক, ১,৪০৭ প্রান্তিক শ্রমিক, ৪৭ প্রান্তিক কৃষক, ২৬১ প্রান্তিক কৃষি শ্রমিক, গৃহ শিল্পে ৫২ প্রান্তিক শ্রমিক এবং ১,০৪৭ অন্যান্য প্রান্তিক শ্রমিক রয়েছে।
২০১১ সালের ধর্মভিত্তিক জনগণনা অনুসারে থিরুবারুর মোট জনসংখ্যার ৮৪.৩৮% হিন্দু, ১৪.১৩% মুসলমান, ১.৯৯% খ্রিস্টান, ০.০২% শিখ, ০.০১% বৌদ্ধ, ০.০২% জৈন, ০.০৫% অন্যান্য ধর্মের অনুসারী এবং ০.০১% কোন ধর্ম অনুসরণ করে না বা কোন ধর্মীয় পরিচায় প্রদান করেনি।
বরফ স্কেটিং
বরফ স্কেটিং হলো বরফ স্কেট ব্যবহার করে বরফের উপর চলাফেরা করার একটি উপায়। এটি অনেক কারণেই করা হয়ে থাকে, এর মধ্যে রয়েছে ব্যায়াম, অবকাশের জন্য, ভ্রমণ, এবং বিভিন্ন ক্রীড়া। বরফ স্কেটিং করা যায় বিশেষ ভাবে প্রস্তুতকৃত বরফের পৃষ্ঠতলের উপর (থিয়েটার, ট্র্যাক, উদ্যান) এবং স্বাভাবিকভাবেই বরফ হওয়া পানিতে (যেমনঃ পুকুর, হ্রদ এবং নদী)। বরফের পৃষ্ঠতল ইনডোর এবং আউটডোর, উভয়ই হতে পারে।
বরফ স্কেটিং এর গোড়ার দিকের ইতিহাস
অক্সফোর্ড বিশ্ববিদ্যালয়ের ফেডেরিকো ফর্মেন্তির একটি সমীক্ষা থেকে জানা যায় যে প্রাচীনতম আইস স্কেটিংটি প্রায় ৩,০০০ হাজার বছর আগে দক্ষিণ ফিনল্যান্ডে ঘটেছিল। মূলত, স্কেটগুলি কেবল তীক্ষ্ণ, পায়ের নিচের অংশে চ্যাপ্টা হাড়যুক্ত ছিল।  স্কেটারগুলি আসলে বরফের উপরে স্কেট করেনি, বরং এটির উপরে গ্লাইড করে।  যখন তীক্ষ্ণ প্রান্তযুক্ত স্টিলের ব্লেড ব্যবহার করা হয়েছিল তখন সত্য স্কেটিংয়ের উত্থান ঘটে।  স্কেটগুলি এখন তার উপরে গ্লাইডিংয়ের পরিবর্তে বরফে কাটা।  আইস স্কেটে প্রান্ত যুক্ত করার বিষয়টি ১৩বা ১৪ শতকে ডাচরা আবিষ্কার করেছিলেন।  এই বরফ স্কেটগুলি স্টিল দিয়ে তৈরি ছিল, চলাচলের সহায়তার জন্য নিচে তীক্ষ্ণ প্রান্তগুলি দিয়ে।  আধুনিক আইস স্কেটের নির্মাণের কাজটি তখন থেকেই মূলত একই ছিল।  ওল্ড মাস্টারদের অনেক ছবিতে যেমন দেখানো হয়েছে, নেদারল্যান্ডসে আইস স্কেটিং সকল শ্রেণীর লোকের পক্ষে উপযুক্ত বলে বিবেচিত হয়েছিল।
সিং রাজবংশের সময় চীনে আইস স্কেটিংও প্রচলিত ছিল এবং কিং কিংবংশের শাসক পরিবারের মধ্যে জনপ্রিয় হয়ে ওঠে।[[File:Hendrick Avercamp - A Scene on the Ice - WGA01076.jpg|left|thumb|১৭ শতাব্দীর ডাচ চিত্রশিল্পী হেনড্রিক এভারক্যাম্প এর আঁকা "স্কেটিং ফান"
বাংলাদেশে সীসা দূষণ
বাংলাদেশে সীসা দূষণ সীসার ফলে বিষক্রিয়ায় আক্রান্ত হওয়ার ফলে বাংলাদেশের জনগোষ্ঠীর উপর প্রভাবকে নির্দেশ করে। বাংলাদেশ সীসা দূষণে ৪র্থ সর্বোচ্চ আক্রান্ত দেশ। প্রায় ৭০% বুদ্ধিবৃত্তিক পঙ্গুত্ব সীসার ফলে হয়ে থাকে। এর ফলে দক্ষতা হ্রাসে বার্ষিক ১.৬ হাজার কোটি মার্কিন ডলার ক্ষতি হয়। গড়ে বাংলাদেশের প্রত্যেক মানুষের রক্তে ৬-৮ মাইক্রোগ্রাম সীসা/ডেসিলিটার এ পাওয়া গিয়েছে যা বিশ্ব স্বাস্থ্য সংস্থা নির্ধারিত মাত্রা ৫ থেকে অনেক বেশি। যদিও সীসার কোনো নিরাপদ মাত্রা নেই, যেকোনো পরিমান সীসাই ক্ষতিকর। বাংলাদেশে খাদ্য ব্যবস্থা সীসা দূষণে আক্রান্ত। সীসার প্রধান উৎস সীসার ব্যাটারি, সীসা মিশ্রিত রঙ, সীসা পুনঃচক্রায়ন(রিসাইক্লিং), মাটি ও ধাতুর তৈজসপত্র(সীসার প্রলেপ হিসেবে), মসলা(খাদ্য বিষ হিসেবে হলুদের রঙ ও পরিমান বাড়াতে), ই-বর্জ্য, গয়না তৈরিতে, সোনার বর্জ্য প্রক্রিয়াকরণে, ধর্মীয় গুড়ায়(পূজায় ব্যবহৃত) ও আয়র্বেদিক ঔষধে, আমদানি করা বাসমতি চালে।
বরফ স্কেটিং
বরফ স্কেটিং এর গোড়ার দিকের ইতিহাস
]] ty.
বাংলাদেশে সীসা দূষণ
বিস্তার
বাংলাদেশের আনুমানিক ৩ কোটি ৫৫ লাখ শিশু সীসা দূষণে আক্রান্ত। সীসা দূষণের প্রধান উৎস সীসা ব্যাটারি পুনঃচক্রায়ন ও হলুদে সীসা যোগ করা। জাহাজ ভাঙা শিল্প থেকে সীসা ও অ্যাসবেস্টস ছড়িয়ে পরে। ভারত থেকে আমদানি করা কোহিনুর বাসমতি চালেও সীসা পাওয়া গেছে।
বরফ স্কেটিং
ঊর্ধ্বগামী জনপ্রিয়তা এবং প্রথম ক্লাব গুলো
.
বাংলাদেশে সীসা দূষণ
প্রভাব
সীসার প্রভাবে শিশুর বুদ্ধিবৃত্তিক বিকাশ বাঁধাপ্রাপ্ত হয়।
বরফ স্কেটিং
ঊর্ধ্বগামী জনপ্রিয়তা এবং প্রথম ক্লাব গুলো
আইস স্কেটিং ব্রিটেনে নেদারল্যান্ডস থেকে আনা হয়েছিল, যেখানে দ্বিতীয় জেমস সংক্ষিপ্তভাবে ১৭ শতাব্দীতে নির্বাসিত হয়েছিল।  তিনি যখন ইংল্যান্ডে ফিরে আসেন, এই "নতুন" খেলাটি ব্রিটিশ আভিজাত্যের সাথে পরিচিত হয়েছিল এবং শীঘ্রই সর্বস্তরের লোকেরা উপভোগ করেছিলেন।
বাংলাদেশে সীসা দূষণ
আইন
সরকারি অনুমোদন ছাড়া কারো সীসা প্রক্রিয়াজাতকরণের অনুমোদন নেই। তবে কেউ এই নিয়ম মান্য করে না। ইউনিসেফ ও পিউর আর্থ জাতীয় সংস্থা এই বিষয়ে আইন প্রয়োগ কার্যকরী করতে কাজ করছে।
বরফ স্কেটিং
ঊর্ধ্বগামী জনপ্রিয়তা এবং প্রথম ক্লাব গুলো
প্রথম সংগঠিত স্কেটিং ক্লাবটি ছিল ১৭৪০ এর দশকে গঠিত এডিনবার্গ স্কেটিং ক্লাব (কেউ কেউ দাবি করেন যে ক্লাবটি ১৬৪২ সালের প্রথম দিকে প্রতিষ্ঠিত হয়েছিল)।
ক্লাবটির প্রথম দিকের সমসাময়িক উল্লেখটি এনসাইক্লোপিডিয়া ব্রিটানিকার দ্বিতীয় সংস্করণে (১৭৮৩) প্রকাশিত হয়েছিল:
স্কটল্যান্ডের মহানগর সম্ভবত যে কোনও দেশের তুলনায় মার্জিত স্কেটারের আরও উদাহরণ তৈরি করেছে: এবং প্রায় ৪০ বছর আগে একটি স্কেটিং ক্লাবের সংস্থা এই মার্জিত বিনোদনকে উন্নত করতে কিছুটা অবদান রাখেনি।
এই বিবরণ এবং অন্যদের থেকে এটি স্পষ্ট যে ক্লাবের সদস্যদের দ্বারা অনুশীলন করা স্কেটিংয়ের ফর্মটি স্পিড স্কেটিংয়ের চেয়ে প্রকৃতপক্ষে ফিগার স্কেটিংয়ের প্রাথমিক রূপ ছিল।  ক্লাবে ভর্তির জন্য, প্রার্থীদের একটি স্কেটিং পরীক্ষায় পাস করতে হয়েছিল যেখানে তারা উভয় পায়ে একটি সম্পূর্ণ বৃত্ত (যেমন, একটি চিত্র আট) করে এবং তারপরে প্রথম একটি টুপি, তারপরে দুটি এবং তিনটি লাফিয়ে একটি করে একে অপরের উপর বরফের উপর দিয়ে যায়।
মহাদেশে আইস স্কেটিংয়ে অংশ নেওয়া উচ্চ শ্রেণীর সদস্যদের মধ্যেই সীমাবদ্ধ ছিল।  পবিত্র রোমান সাম্রাজ্যের দ্বিতীয় সম্রাট রুডলফ আইস স্কেটিং এত উপভোগ করেছিলেন, খেলাধুলা জনপ্রিয় করার জন্য তার দরবারে একটি বড় বরফ কার্নিভাল নির্মিত হয়েছিল।  ফ্রান্সের রাজা লুই চতুর্দশ তার শাসনকালে প্যারিসে আইস স্কেটিং নিয়ে এসেছিলেন।  ম্যাডাম ডি পম্পাদুর, প্রথম নেপোলিয়ন, নেপোলিয়ন তৃতীয় এবং হাউস অফ স্টুয়ার্ট, অন্যদের মধ্যে, আইস স্কেটিংয়ের রাজকীয় এবং উচ্চ শ্রেণির ভক্ত ছিলেন। . লন্ডনে ১৯৭১ সালের মাঝামাঝি সময়ে স্কেটিংটি ১৮৫২ সালের মাঝামাঝি সময়ে প্রতিষ্ঠিত হয় না। [1] ১৯ শতকের মাঝামাঝি সময়ে, স্কুইটিং ব্রিটিশ ঊর্ধ্ব ও মধ্যবিত্তের মধ্যে একটি জনপ্রিয় চিত্তাকর্ষক ছিল, (রাণী ভিক্টোরিয়া তার ভবিষ্যত স্বামীকে, স্কিনের অ্যালবার্টকে একটি স্কিনিটিং ট্রেনের মাধ্যমে একটি বিশাল চেনাশোনা ছিল। ) এবং ১৮৪১-৪৪ এর 'রিং Mania' এর প্রারম্ভিক প্রবর্তন করার জন্য প্রথমে ছিল। হিসাবে প্রাকৃতিক হিসাবে বরং প্রযুক্তিগত রক্ষণাবেক্ষণের জন্য প্রযুক্তিগত সঙ্গে ছিল, এই ধরনের প্রথম রিংস একটি হ্রাসের জন্য একটি বিকল্প ব্যবহার করে। হিল এর lil এর একটি মিশ্রণের মধ্যে একটি ছোট্ট। ১৮৪৪ এর মধ্যে একটি আইটেমটি "Lazetell এর জীবিত নেতৃত্বে" একটি গ্রন্থাগার ", এই গ্রন্থাগার", টাটারহ্যাম কোর্ট রোডের কাছে যেটি এই স্থায়ী হয়েছে তা তোলার জন্য সোমবার বিকেলে খোলা ছিল। কৃত্রিম বরফের জন্য অত্যন্ত সুবিধাজনক কারণ স্বার্থপরতা এবং মনিত pastime মধ্যে জড়িত হতে পারে
স্কেটিং এর শারীরিক বলবিজ্ঞান
.
একটি স্কেট বরফের উপর দিয়ে স্লাইড করতে পারে কারণ পৃষ্ঠের বরফের রেণুগুলি নিচে বরফের ভরগুলির রেণুগুলির সাথে সঠিকভাবে বন্ধন করতে পারে না এবং এইভাবে তরল পানির অণুর মতো চলতে পারে। এই অণুগুলি একটি আঠালো অবস্থায় থাকে, তৈলাক্তকরণ সরবরাহ করে। এটি দীর্ঘদিন ধরে বিশ্বাস করা হয়েছিল যে বরফ পিচ্ছিল কারণ এটির সাথে যোগাযোগ করা কোনও বস্তুর চাপের ফলে পাতলা স্তর গলে যায়। হাইপোথিসিসটি হল একটি বরফের স্কেটের ফলক, বরফের উপরে চাপ চাপিয়ে দিয়ে একটি পাতলা স্তর গলে যায় এবং বরফ এবং ফলকের মধ্যে তৈলাক্তকরণ সরবরাহ করে।  "চাপ গলানো" নামে পরিচিত এই ব্যাখ্যাটির উদ্ভব ১৯ শতকে হয়েছিল।  তবে এটি বরফের তাপমাত্রা ৩৩.৫ ডিগ্রি সেলসিয়াস থেকে কম স্কেটিংয়ের জন্য দায়ী নয়, অন্যদিকে স্কেটারগুলি প্রায়শই নিম্ন-তাপমাত্রার বরফে স্কেট করে।  বিংশ শতাব্দীতে, "ফ্রিকশন হিটিং" নামে একটি বিকল্প ব্যাখ্যা প্রস্তাব করা হয়েছিল, যার মাধ্যমে পদার্থের ঘর্ষণ বরফ স্তরটি গলে যাওয়ার কারণ হয়ে দাঁড়িয়েছিল।  তবে এই তত্ত্বটি কম তাপমাত্রায় স্কেটিংয়ের ব্যাখ্যা দিতেও ব্যর্থ হয়েছিল।  আসলে, কোনও ব্যাখ্যাই ব্যাখ্যা করতে পারেনি যে শূন্যের নিচে এমনকি তাপমাত্রায় দাঁড়িয়ে থাকা অবস্থায় বরফ পিচ্ছিল কেন।
নিরাপত্তা
স্কেটিং বরফের রুক্ষতা, আইস স্কেটের নকশা এবং স্কেটারের দক্ষতা এবং অভিজ্ঞতার উপর নির্ভর করে।  গুরুতর আঘাত বিরল হলেও, বোর্ডিংয়ে আঘাত হানার পরে বেশ কয়েকটি শর্ট ট্র্যাক স্কেটার পড়ে যাওয়ার পরে পঙ্গু হয়ে পড়েছিল।  গুরুতর আঘাতজনিত ট্রমা থেকে রক্ষা করতে যদি হেলমেট না পরা হয় তবে পতন মারাত্মক হতে পারে।  দুর্ঘটনা বিরল তবে সংঘর্ষ, হকি গেমস বা জুটি স্কেটিংয়ের সাথে সবচেয়ে সাধারণ।
দ্বিতীয় এবং আরও মারাত্মক, জলের হিমায়িত শরীরে বাইরে স্কেটিং করার সময় বিপদটি বরফের নিচে হিমায়িত জলের মধ্যে পড়ছে।  শক, হাইপোথার্মিয়া বা ডুবে যাওয়ার কারণে মৃত্যু ঘটতে পারে।  বার বার বরফ ভেঙে যাওয়ার কারণে স্কেটারের ওজন ও স্কেট এবং ঘন শীতের পোশাকের সাহায্যে ভারী হয়ে যাওয়া বা স্কেটার পানির নিচে দিশেহারা হয়ে পড়ার কারণে স্কেটারদের পক্ষে জল থেকে বরফের উপর দিয়ে ফিরে বরফের উপরে উঠে যাওয়া প্রায়শই কঠিন বা অসম্ভব।  স্কেটার এমনকি তাদের যে গর্তটি পড়েছিল তা এমনকি খুঁজে পেতে সক্ষম নাও হতে পারে।  এর ফলে ডুবে যাওয়া বা হাইপোথার্মিয়া হতে পারে, তবে দ্রুত শীতল হওয়া এমন একটি পরিস্থিতি তৈরি করতে পারে যেখানে কেউ পানিতে পড়ে যাওয়ার পরে কয়েক ঘণ্টা অবধি পুনরুত্থিত হতে পারে।  সুরক্ষার জন্য, এটি সুপারিশ করা হয় যে স্কেটারগুলি কখনই একা বা অন্ধকারে স্কেট না করা উচিত এবং যখন তারা কোনও হ্রদ বা নদীর উপরে স্কেটিং করা হয় তখন তাদের নখ বা বরফের নখর এনে দেওয়া উচিত যাতে তারা বরফের উপর একটি গ্রিপ পেতে দেয় এবং নিজেকে বাইরে থেকে টেনে নেয় তারা বরফ দিয়ে পড়া যদি জল।
বরফের উপর সাম্প্রদায়িক খেলা সমূহ
কিছু সংখ্যক বিনোদনমূলক স্কেটিং খেলা বরফের উপর খেলা যেতে পারে।
নাম অনুসারে লেখকদের তালিকা: ল
নিচে একটি লেখকদের তালিকা নামের মাধ্যমে যাদের প্রথম নাম ল দিয়ে শুরু হয়:
মোহাম্মদ পনির হোসেন
মোহাম্মদ পনির হোসেন (জন্ম: ১০ মে ১৯৮৯) হলেন একজন বাংলাদেশী আলোকচিত্রী ও সাংবাদিক। বাংলাদেশে রোহিঙ্গা শরণার্থীদের চিত্র ধারণের জন্য ২০১৮ সালে ফিচার ফটোগ্রাফির জন্য পুলিৎজার পুরস্কার বিজয়ী রয়টার্সের সাতজন ফটো সাংবাদিকের মধ্যে পনির ছিলেন একজন। পুলিৎজার কর্তৃপক্ষ সাতজন রয়টার্স সাংবাদিকের ষোলটি ছবি নির্বাচন করেছে এর মধ্যে পনিরের ধারণ করা ৩টি ছবি ছিলো। পুলিৎজার পুরস্কারের ইতিহাসে তিনি প্রথম বাংলাদেশী।
প্রাথমিক ও শিক্ষা জীবন
পনির ১৯৮৯ সালের ১০ মে মুন্সীগঞ্জের সিরাজদিখানের গুয়াখোলা গ্রামে জন্মগ্রহণ করেন। তিনি মোহাম্মদ জামাল উদ্দিন ও আলিজা বেগমের ছেলে। পাঁচ ভাইবোনের মধ্যে তৃতীয়। তিনি মুন্সীগঞ্জের বাসিল সরকারি প্রাথমিক বিদ্যালয়ে পড়াশোনা শুরু করেন। ২০০৫ সালে চট্টগ্রামের খাজা আজমেরী উচ্চ বিদ্যালয় থেকে এসএসসি এবং ২০০৭ ঢাকা সিটি কলেজ থেকে এইচএসসি পাস করেন । তিনি ২০১৫ সালে নর্থ সাউথ বিশ্ববিদ্যালয় থেকে মার্কেটিং বিভাগে বিবিএ অনার্স শেষ করেছেন। তিনি আলোকচিত্র সাংবাদিকতার জন্য উপবৃত্তিতে অ্যাটিনিও ম্যানিলা বিশ্ববিদ্যালয় থেকে ভিজ্যুয়াল জার্নালিজমে স্নাতকোত্তর ডিপ্লোমা ডিগ্রি অর্জন। সেখানে তিনি ফটো জার্নালিজমের বিধি ও নীতিমালার জ্ঞান অর্জন করেন।
কর্মজীবন
২০১৬ সালের ১ জুলাই পোনির থমসন রয়টার্সের ফটো সাংবাদিক হিসাবে যোগদান করেন। এর আগে ২০১৫ থেকে ২০১৬ পর্যন্ত জুমা প্রেসের পক্ষে কাজ করেছিলেন। পুলিৎজার পুরস্কারের ইতিহাসে তিনি প্রথম বাংলাদেশী
পনির ২০১৬ সালে সনি ওয়ার্ল্ড ফটোগ্রাফিতে বাংলাদেশের জাতীয় দ্বিতীয় হয়েছিলেন। এটি তার প্রথম সাফল্য হিসাবে বিবেচিত হয়েছিল। তিনি নুর ফটোতে একজন আলোকচিত্রী হিসেবে অংশ নেন। তিনি সংকটময় মুহুর্তে ছবি তোলার জন্য যুক্তরাজ্যে প্রশিক্ষণ নিয়েছিলেন।
ইতি কুন্তী
ইতি কুন্তী হলো শ্রী ভেঙ্কটেশ ফিল্মসের প্রযোজনায় নির্মিত বাংলা ভাষার একটি স্বল্প দৈর্ঘ্যে চলচ্চিত্র। এটি রচনা ও পরিচালনা করেছেন এবং চিত্রনাট্য লিখেছেন রজত রায় এবং অরুণভ মুখোপাধ্যায়। ২৪ জুন ২০২১ সালে এটি ইউটিউবে মুক্তি পায়। এতে মূখ্য ভূমিকায় অভিনয় করেছেন ঐশী ভট্টাচার্য।
জেরি মেরিম্যান
প্রথম জীবন
তিনি ১৭ জুন ১৯৩২ সালে টেক্সাসের কাছেই হেরণ নামক একটি শহরে জন্ম গ্রহণ করেন। সেখানেই পরবর্তীকালে টেক্সাস এ এন্ড এম বিশ্ববিদ্যালয়ে ভর্তি হন কিন্তু স্নাতকের পরীক্ষায় অকৃতকার্য হন।
কর্মজীবন
তিনি ১৯৬৩ সালে টেক্সাস ইন্সট্রুমেন্টসে তার কেরিয়ার শুরু করেন। সেখানে তিনি ও তার দুই সহকর্মী জ্যাক কিলবে ও জেমস ভ্যান ট্যাসেল সম্মিলিত ভাবে একটি ক্ষুদ্রাকার হাতে ধরে ব্যবহার করা যায় এমন একটি ক্যালকুলেটর উদ্ভাবন করেন। তিনি ১৯৯৪ সালে সেখান থেকে ইঞ্জিনিয়ার হিসাবে অবসর গ্রহণ করেন। যদিও তারপরেও তিনি পরামর্শদাতা হিসাবে আজীবন যুক্ত ছিলেন।
ব্যক্তিগত জীবন ও মৃত্যু
তিনি তিনবার বিবাহ করেন। প্রথমবার ভার্নেট পর্শের সাথে বিবাহ করেন। তারপর স্যালি সিমন ও শেষে ফিলিস লির সাথে বিবাহ করেন। তার মেলিসা নামে একটি কন্যা আছে।
মেরিম্যান ২৭ ফেব্রুয়ারি ২০১৯ সালে হৃদযন্ত্র ও কিডনি বিকল হয়ে টেক্সাসের ডালাস শহরে ৮৬ বছর বয়সে মারা যান।
পটুয়াখালী বিজ্ঞান ও প্রযুক্তি বিশ্ববিদ্যালয়
পটুয়াখালী বিজ্ঞান ও প্রযুক্তি বিশ্ববিদ্যালয় বাংলাদেশের একটি উচ্চ শিক্ষাপ্রতিষ্ঠান। এটি দেশের বরিশাল বিভাগের পটুয়াখালী জেলার দুমকি উপজেলাতে অবস্থিত। ২০০০ সালে প্রতিষ্ঠিত এই প্রতিষ্ঠানটি দেশের অন্যতম নব্য প্রতিষ্ঠিত বিশ্ববিদ্যালয়।
ইতিহাস
পটুয়াখালীর প্রবেশপথে পটুয়াখালী-বরিশাল মহাসড়কের লেবুখালীস্থ পটুয়াখালী বিজ্ঞান ও প্রযুক্তি বিশ্ববিদ্যালয় স্কয়ার থেকে ৫ কিলোমিটার পুবে দুমকি উপজেলা সদরে পটুয়াখালী বিজ্ঞান ও প্রযুক্তি বিশ্ববিদ্যালয়টি অবস্থিত। জেলা সদর থেকে ১৫ কিলোমিটার উত্তরে প্রথম প্রতিষ্ঠিত হয় পটুয়াখালী কৃষি কলেজ; যা ১৯৭৯-৮০ শিক্ষাবর্ষে বাংলাদেশ কৃষি বিশ্ববিদ্যালয়, ময়মনসিংহের অধিভুক্ত হয়ে বেসরকারি কৃষি কলেজ হিসেবে স্নাতক পর্যায়ে কার্যক্রম শুরু করে। ২০০০ সালের ৮ জুলাই তৎকালীন প্রধানমন্ত্রী কৃষি কলেজাটিকে বিশ্ববিদ্যালয় হিসেবে উদ্বোধন করেন। ২০০১ সালের ১২ জুলাই জাতীয় সংসদে পটুয়াখালী কৃষি কলেজ বিলুপ্ত করে ‘পটুয়াখালী বিজ্ঞান ও প্রযুক্তি বিশ্ববিদ্যালয়’ আইন পাস হয় এবং ২০০২ সালের ২৬ ফেব্রুয়ারি সরকারি প্রজ্ঞাপনের মাধ্যমে ‘পটুয়াখালী বিজ্ঞান ও প্রযুক্তি বিশ্ববিদ্যালয়’ বাস্তব রূপ লাভ করে। প্রথমিকভাবে এর অবকাঠামো উন্নয়নে ১৯ কোটি টাকা বরাদ্দ দেয়া হয়।
প্রশাসন
বর্তমানে অধ্যাপক ড. স্বদেশ চন্দ্র সামন্ত বিশ্ববিদ্যালয়ের উপাচার্যের দায়িত্ব পালন করছেন
শিক্ষা পদ্ধতি
চারটি অনুষদ নিয়ে শুরু হয় এই বিশ্ববিদ্যালয়টির শিক্ষা কার্যক্রম এবং বর্তমানে আটটি অনুষদে কার্যক্রম চলমান; অনুষদগুলো হলোঃ কৃষি অনুষদ, ব্যবসা প্রশাসন ও ব্যবস্থাপনা অনুষদ, কম্পিউটার সায়েন্স অ্যান্ড ইঞ্জিনিয়ারিং অনুষদ এবং এনিম্যাল সায়েন্স এন্ড ভেটেরিনারি মেডিসিন অনুষদ(ডক্টর অফ ভেটেরিনারি মেডিসিন ও এনিম্যাল হাজবেন্ড্রী)(বরিশাল ক্যাম্পাস), মৎসবিজ্ঞান অনুষদ, দুর্যোগ ব্যবস্থাপনা অনুষদ, নিউট্রিশন ও ফুড ম্যানেজমেন্ট অনুষদ এবং ল এন্ড ল্যান্ড এডমিনিষ্ট্রেশন। কৃষি অনুষদে ২০০ জন, এনিম্যাল সায়েন্স এন্ড ভেটেরিনারি মেডিসিন অনুষদ (ডক্টর অফ ভেটেরিনারি মেডিসিন এ ৬ ০জন ও এনিম্যাল হাজবেন্ড্রী ৬০ জন) এবং বিবিএ ও সিএসই-তে ৭০ জন করে শিক্ষার্থী প্রতি সেশনে ভর্তির সুযোগ পায়। ২০১৫-১৬ সেশনে চালু করা হয় ব্যাচেলর অফ ল ইন ল এন্ড ল্যান্ড এডমিনিস্ট্রেশন প্রদানের মাধ্যমে একটি নতুন অনুষদ। alt=৭ জন বীরশ্রেষ্ঠ এর ভাস্কর্য|ডান|ফ্রেমহীন|300x300পিক্সেল|৭ জন বীরশ্রেষ্ঠ এর ভাস্কর্য এই বিশ্ববিদ্যালয়ে আমেরিকার কোর্স ক্রেডিট সিস্টেম পদ্ধতি চালু রয়েছে। সেমিস্টার পদ্ধতির এ শিক্ষা ব্যবস্থায় কোর্স যথাসময়ে শেষ হয় বিধায় কোনো সেশনজট থাকে না। আটটি সেমিস্টারে শিক্ষাপর্ব শেষ হয়। এ ছাড়াও দেশের বিশ্ববিদ্যালয়গুলোর মধ্যে এ বিশ্ববিদ্যালয়েই সর্বপ্রথম ২০০২ সালে স্নাতক পর্যায়ে কৃষি শিক্ষার মাধ্যম হিসেবে ইংরেজি ভাষা চালু করা হয়। হাতে-কলমে শিক্ষা দানের জন্য এখানে রয়েছে ১৪টি সমৃদ্ধ গবেষণাগার বা ল্যাবরেটরি, যা বর্তমানে অকার্যকর অবস্থায় রয়েছে। অত্যাধুনিক সরঞ্জাম সংবলিত একটি সুবৃহৎ কেন্দ্রীয় গবেষণাগারও রয়েছে চালুর অপেক্ষায়। কৃষক পর্যায়ে প্রযুক্তি হস্তান্তরের জন্য রয়েছে চারটি প্রদর্শনী খামার। বিশ্ববিদ্যালয়ের শেষ অর্থাৎ ৮ম সেমিস্টারের শিক্ষার্থীদের জন্য ১২ সপ্তাহের ইন্টার্নশিপ বাধ্যতামূলক; স্থানীয় কৃষকদের সঙ্গে হাতে-কলমে কাজ করাই এ ইন্টার্নিশিপের প্রধান লক্ষ্য। কৃষকদের অভিজ্ঞতার সঙ্গে ইন্টার্র্নিদের লব্ধ জ্ঞানের সমন্বয় সাধনের মাধ্যমে কৃষি ক্ষেত্রে আধুনিক প্রযুক্তির প্রসার ঘটানোই ইন্টার্নিশিপের প্রধান লক্ষ্য; ফলে স্থানীয় কৃষকরা মান্ধাতা আমলের কৃষি পদ্ধতির পরিবর্তে কৃষিক্ষেত্রে আধুনিক প্রযুক্তি ব্যবহারে উদ্বুদ্ধ হওয়ার সুযোগ পাচ্ছেন।
ছাত্রী হলসমূহ
এই আবাসিক হলে প্রায় ৩০০০ জন ছাত্র-ছাত্রী অবস্থানের সুযোগ পায়। ভর্তির পর ওরিয়েন্টেশন ক্লাসের দিন থেকেই প্রত্যেক শিক্ষার্থী হলে থাকার সুযোগ পায়। মাস্টার্সদের জন্য একটি এনেক্স ভবন নির্মিত হয়েছে।
লাইব্রেরি
বিশ্ববিদ্যালয়টিতে রয়েছে একটি কেন্দ্রীয় লাইব্রেরি। দুই তলা বিশিষ্ট লাইব্রেরি ভবনে ২০ হাজারেরও বেশি বিভিন্ন ধরনের একাডেমিক বই, ভলিউম, সাময়িকী রয়েছে। এই লাইব্রেরীর ভিতরে রয়েছে মুজিব কর্ণার; যেখানে আমাদের মুক্তিযুদ্ধা বিষয়ক প্রায় ১০০ টির মত বই রয়েছে। এখানে বিশ্ববিদ্যালয়ের ছাত্রছাত্রীরা পড়াশোনার উদ্দ্যেশ্যে আসতে পারে এবং নিড়িবিলি পড়াশোনা করতে পারে। এখানকার সাইবার কেন্দ্রে ইন্টারনেট সুবিধা দেয়া হয়।
এছাড়াও বিশ্ববিদ্যালয়ের বহিঃস্থ ক্যাম্পাসে দুই তলা বিশিষ্ট একটি লাইব্রেরি রয়েছে।
সংগঠন
সাংবাদিক সমিতি
বিশ্ববিদ্যালয়ের তথ্য ও সংবাদ সমূহ তুলে ধরার জন্য রয়েছে একটি সাংবাদিক সমিতি। সাংবাদিক সমিতির বর্তমান সভাপতি মোঃ আনিসুর রহমান এবং সাধারণ সম্পাদক নূর মোহাম্মদ শাহীন।
সামাজিক ও সাংস্কৃতিক সংগঠন
এখানে ঘাসফুল বিদ্যালয়, আলোকতরী সাংস্কৃতিক সংগঠন, উদীচী, রংধনু, কৌনিক ব্যান্ড, টিউন ক্রাফট, ডিবেটিং সোসাইটি, ক্যারিয়ার ক্লাব, ট্রাভেলার্স এসোসিয়েশন,বায়োস্কোপ, পাঠচক্র, বিজনেস ক্লাবসহ বিভিন্ন সামাজিক ও সাংস্কৃতিক সংগঠন ছাড়াও রয়েছে বিভিন্ন অঞ্চলভিত্তিক ছাত্র-ছাত্রী কল্যান পরিষদ। পাঠচক্রের আয়োজনে মাসিক, ত্রৈমাসিক, ষান্মাসিক দেয়াল পত্রিকা বের করা হয়। এছাড়াও সাম্প্রতিক নানা বিষয়ের ওপর আয়োজন করা হয় বিতর্ক প্রতিযোগিতার।
বাংলাদেশী জাতীয় পরিচয় পত্র
জাতীয় পরিচয় পত্র (সংক্ষেপে এনআইডি কার্ড, যা আইডি কার্ড নামে বহুল প্রচলিত) হল বাংলাদেশী নাগরিকদের জন্য একটি বাধ্যতামূলক নথি, যা ১৮ বছর পূর্ণ হওয়ার পর নথিভুক্ত হতে হয়। তথ্য নথিভুক্ত করণ ও আইডি কার্ড সরবরাহকারী প্রতিষ্ঠান হল বাংলাদেশ নির্বাচন কমিশন।
ইতিহাস
২০০৮ সাল থেকে বাংলাদেশে বায়োমেট্রিক আইডেনটিফিকেশন বিদ্যমান। সকল বাংলাদেশী যারা ১৮ বছর বয়স  বা তার চেয়ে বেশির বয়সী তারা সকলে কেন্দ্রীয় বায়োমেট্রিক তথ্যভান্ডারের সাথে সংযুক্ত, যা বাংলাদেশ নির্বাচন কমিশন নির্বাচন ও অন্যান্য ক্ষেত্রে ব্যবহার করে। ২০১৬ সালের পুর্বে সাধারণ আইডেনটিটি কার্ড সরবরাহ করা হত যেখানে শুধুমাত্র আইডিধারী ব্যক্তির নাম, পিতা ও মাতার নাম, জন্ম তারিখ, আইডি নাম্বার, ছবি ও স্বাক্ষর উল্লেখ ছিল।
স্মার্ট জাতীয় পরিচয়পত্র
বাংলাদেশ নির্বাচন কমিশনের এনআইডি উইং ২০১৬ সালের অক্টোবরে স্মার্ট জাতীয় পরিচয় পত্র উপস্থাপন করে। স্মার্ট কার্ডে একটি ইন্টারগ্রেট সার্কিট কার্ড (আইসিসি) সংযুক্ত আছে যা চিপ কার্ড নামেও পরিচিত। স্মার্টকার্ডে এ চিপ কার্ড মেশিনের সাহায্যে রিড করা যাবে। সেখানে নাগরিকের সব তথ্য সংরক্ষিত আছে। স্মার্ট কার্ডের ডিজাইনে বাংলাদেশের জাতীয় প্রতীকগুলো ফুটিয়ে তোলা হয়েছে। এর মধ্যে রয়েছে মুক্তিযুদ্ধ, জাতীয় পাখি, শাপলা ফুল, চা বাগান, স্মৃতিসৌধ ইত্যাদি।
সুবিধা
এনআইডি বা স্মার্ট এনআইডি কার্ড হোল্ডাররা যে সকল সুযোগ-সুবিধা পাবেন বা সকল কাজে আইডি কার্ড লাগে -
দিমিত্রি মুরাতভ
দিমিত্রি আন্দ্রেইভিচ মুরাতোভ (রাশিয়ান: Дмитрий Андреевич Муратов, জন্ম ৩০ অক্টোবর ১৯৬১) একজন রাশিয়ান সাংবাদিক যিনি রাশিয়ান সংবাদপত্র নোভায়া গাজেটা-এর প্রধান সম্পাদক।  তিনি ১৯৯৫ থেকে ২০১৭ সালের মধ্যে সংবাদপত্রটি সম্পাদনা করেছিলেন। তিনি মারিয়া রেসারসাথে যৌথভাবে ২০২১ সালের নোবেল শান্তি পুরস্কার লাভ করেন।
নোভায়া গেজেটা সরকারী দুর্নীতি এবং মানবাধিকার লঙ্ঘনের মতো সংবেদনশীল বিষয়ের উপর পূর্ণাঙ্গ প্রতিবেদনের জন্য পরিচিত। কমিটি টু প্রটেক্ট জার্নালিস্টস এর মতে, "আজ রাশিয়ায় জাতীয় প্রভাব সম্বলিত একমাত্র সত্যিকারের সমালোচনামূলক সংবাদপত্র" তৈরি করতে মুরাতোভ সাহায্য করেছিলেন।  চেচনিয়া এবং সাধারণভাবে উত্তর ককেশাসের অশান্ত পরিস্থিতির উপর আলোকপাত করার ক্ষেত্রেও তার গবেষণাপত্রটি প্রভাবশালী হয়েছে।